ट्रैक्टर से कुचल साइकिल सवार युवक की मौत
मसौढ़ी-नौबतपुरसड़क मार्ग स्थित थाना के तिसखोरा बाजार में शनिवार की सुबह गिट्टी लदे एक ट्रैक्टर से कुचलकर 25 वर्षीय साइकिल सवार एक युवक की मौत हो गई। दुर्घटना के बाद चालक ट्रैक्टर छोड़ फरार हो गया। इधर घटना के विरोध में मुआवजे की मांग को लेकर ग्रामीणों ने दो घंटे तक सड़क मार्ग को जाम कर दिया। बाद में मुआवजा देने और समझाने के बाद ही सड़क जाम खत्म हुआ। साथ ही पुलिस भी शव और ट्रैक्टर बरामद कर सकी। अज्ञात ट्रैक्टर चालक के खिलाफ प्राथमिकी दर्ज कराई गई है।
थाना के हासाडीह के रंजन मांझी का पुत्र मधुसूदन मांझी शनिवार की सुबह घर से निकल साइकिल से तिसखोरा बाजार जा रहा था। वह जैसे ही तिसखोरा बाजार पहुंचा मसौढ़ी की ओर से तेज गति से रहे गिट्टी लदे एक ट्रैक्टर ने पीछे से उसकी साइकिल में धक्का मार दिया जिससे वह साइकिल से गिर पड़ा और ट्रैक्टर ने उसे कुचल डाला। इससे मौके पर ही उसकी मौत हो गई। इधर दुर्घटना के बाद चालक ट्रैक्टर छोड़ भाग निकला। उधर ग्रामीणों ने घटना के विरोध में मुआवजे की मांग को लेकर मसौढ़ी-नौबतपुर सड़क मार्ग को जाम कर दिया। मौके पर पहुंची पुलिस को उन्होंने शव सौंपने से मना कर दिया। बाद में बीडीओ द्वारा राष्ट्रीय पारिवारिक लाभ योजना के तहत उसके आश्रित को बीस हजार रुपए दिए गए। उसके बाद पुलिस ने समझाकर शव बरामद किया और ट्रैक्टर भी जब्त कर लिया। पुलिस ने बताया कि अज्ञात ट्रैक्टर चालक के खिलाफ प्राथमिकी दर्ज कर ली गई है।
पेड़ से बाइक टकराई, फुलवारी के युवक ने दम तोड़ा, दूसरा गंभीर
बिहटा|नयकारोड के समीप शनिवार की देर शाम हुई एक बाइक दुर्घटना में एक युवक की मौत हो गई, जबकि दूसरा गंभीर रूप से घायल हो गया। मृतक फुलवारीशरीफ के मैनपुरा सती स्थान का रहनेवाला 25 वर्षीय आलोक कुमार है जबकि गंभीर रूप से घायल का नाम सोनू कुमार है। घटनास्थल पर मौजूद लोगों ने दोनों को अस्पताल पहुंचाया, जहां चिकित्सक ने एक के मौत की पुष्टि कर दी। दूसरे जख्मी को प्राथमिक उपचार के बाद पटना भेजा गया है। थानाध्यक्ष रामाकांत तिवारी ने बताया कि मृतक के परिजनों को सूचना दे दी गई है। उनकी शिकायत के आधार पर आगे की कार्रवाई की जाएगी।
hin_Deva hin_Deva hin_Deva hin_Deva hin_Deva